Bunnahabhain (Brenneree)

Bunnahabhain (Schottsch-Gäälsch: Bun na h-abhainn; utsnackt: BúnăhávinUtspraak vun abhainn för Oorsprung vun’n Stroom (de Brenneree nimmt ehr Water vun den Margadale-Born)Edward Dwelly: Dwelly’s Illustrated Gaelic to English Dictionary, 1977, S. 141, bruukt för bun ok de Bedüden: 4. mouth of a river = Münn) is en Whisky-Brenneree in Bunnahabhain bi Port Askaig op Isle of Islay, Schottland. De Bowarken vun de Brenneree sünd in de schottischen Denkmallisten in de Kategorie C inordent.[portal.historic-scotland.gov.uk/designation/LB12116 Indrag in be Historic Scotland]

 Historie 
duum|Laag vun de Brennereen op Islay
De nöördlichste Destille vundat Eiland Islay is 1881 vun James Ford, James Greenlees un William Robertson an de Münn vun’n Stroom Margadale grünnt worrn. Üm de Brenneree rüm is na un na de lütte Oort tostannen kamen, de den glieken Naam driggt. De Produkschoon is 19883 anlopen. Twüschen 1939 un 1937 weer de Brenneree dicht maakt. 1963 is se üm een wash- un een spirit-still vergröttert worrn. Twüschen 1999 un 2003 is blots af un to produzeert worrn. Bit dorhen weer de Destille in’n Besitt vun de Highland Distillers (The Edrington Group). As de Gefohr bestünn, dat de Brenneree dicht maakt warrn müss, weer se 2003 an de Burn Stewart Distillers verköfft. Dat Ünnernehmen, und dormit ok de Destille, weer aver in’n April 2013 vun de süüdafrikaansche Distell Group Ltd. köfft.Burn Stewart Distillers bought by Distell for £160m afropen an’n 3. Dezember 2015

 Produkschoon 
duum|Infohrt na de Destille
De Destille höört to dat schöttische Whiskyrebeet Islay. Se kriggt ehr Water ut en Born ünner de Eer vun den Stroom Margadale. Dat Water bargt sülvst wenig Törf un warrt över en Pipeline na de Brenneree föhrt. Dat Molt för de Produkschoon warrt to’n Deel ut de Molteree vun de Destille Port Ellen betogen.

In de Brenneree gifft dat en Meeschfaat ut Eddelstahl vun 12,5 t un söss Gäärfatten to 66.000 l. Brennt warrt in tosamen veer Brennblasen. De twee wash stills to 35.386 l sünd de gröttsten in Schottland. De beiden spirit stills hebbt en Volumen vun 15.546 l. De Brennblasen warrt mit Damp hittmaakt; köhlt warrt de Brennapparat mit Water vun en lütten Beek, de ut den Loch Staoisha aflöppt.The Scotsman: Finely distilled chaser to the whisky heritage of Islay, 21. November 2004.

De Brenneree gifft en gröttere Tall an Originialaffüllen vun Single Malts rut. 

 Kiek ok 
 List vun de schottischen Brennereen

 Literatur 
 Charles MacLean (Rutgever): Whisky. World Guide, Regions, Distillers, Malts, Blends, Tasting Notes. Dorling Kindersley, London et al. 2008, ISBN 978-0-7566-3349-3.
 Walter Schobert: Das Whiskylexikon. Fischer Taschenbuch Verlag, Frankfort an’n Main 2003, ISBN 978-3-596-15868-3.

 Borns 

 Weblenken 

Kategorie:Whiskybrenneree
Kategorie:Whiskymarke
Kategorie:Schottland